ພັກຄອມມິວນິສຈີນ ປະຊຸມລັບ ຫາລືກັນ ເລື້ອງການປັບປຸງ ການປົກຄອງດ້ວຍກົດໝາຍ
ບັນດານັກວິເຄາະ ກ່າວວ່າ ​ອາດມີການຮັບຜ່ານເອົາ ມາດຕະການອະນຸມັດໃຫ້ສານ ມີເອກະລາດຫລາຍຂຶ້ນ ແລະປຸກລະດົມຕໍ່ຕ້ານ ການສໍ້ລາດບັງຫລວງ.
ບັນດາຜູ້ນຳລະດັບສູງຂອງພັກຄອມມິວນິສຈີນ ພົບປະຫາລືກັນ ໃນອາທິດນີ້ ໃນອັນທີ່ເອີ້ນວ່າ ກອງປະຊຸມຄົບຄະນະ ຄັ້ງທີ 4 ແລະເປັນ ເທື່ອທຳອິດໃນປະຫວັດສາດຂອງພັກ ທີ່ເລື້ອງການ ປົກຄອງດ້ວຍກົດໝາຍຈະເປັນຫົວຂໍ້ສຳຄັນຂອງລາຍການປະ ຊຸມ ບັນດານັກວິເຄາະ ແລະລາຍງານຂ່າວຂອງສື່ຈີນ ກ່າວວ່າ ໃນກອງປະຊຸມຄັ້ງນີ້ ອາດມີການຮັບຜ່ານເອົາມາດຕະການ ຫລາຍຢ່າງ ທີ່ຄອຍຖ້າກັນມານານ ແນໃສ່ເພື່ອມອບຄວາມເປັນ ເອກະລາດ ໃຫ້ສານຫລາຍຂຶ້ນ ແລະບາດກ້າວຕ່າງໆ ເພື່ອຍົກ ລະດັບການປຸກລະດົມຕໍ່ຕ້ານການສໍ້ລາດບັງຫລວງ ທີ່ໄດ້ດຳເນີນ ມາຢ່າງຕັ້ງໜ້າ ເອົາຈິງເອົາຈັງຢູ່ແລ້ວ ແລະຮວມເອົາຮອດເຈົ້າ ໜ້າທີ່ຂັ້ນສູງນັ້ນ Bill Ide ມີລາຍງານກ່ຽວກັບເລື້ອງນີ້ ຊຶ່ງດາຣາ ຈະນຳມາສະເໜີທ່ານ ກອງປະຊຸມປິດລັບ ເປັນເວລາສາມວັນ ຢູ່ນະຄອນຫລວງປັກກິ່ງ ມີຂຶ້ນໃນຂະນະທີ່ການປະທ້ວງຍັງດຳເນີນສືບຕໍ່ໄປຢູ່ໃນຮົງກົງ ແລະຫລາຍໆ ຄົນພາກັນລໍຖ້າຟັງຂ່າວຄືບໜ້າ ກ່ຽວກັບຊະຕາກຳຂອງອະດີດຫົວໜ້າ ຄວາມໝັ້ນຄົງແຫ່ງຊາດ Zhou Yongkang ທີ່ຖືກສອບ ສວນໃນຂໍ້ຫາສໍ້ລາດບັງຫລວງ ທ່ານ Zhou Yongkang ແມ່ນເປັນເຈົ້າໜ້າທີ່ລະດັບສູງສຸດ ທີ່ໄດ້ຕົກເປັນເປົ້າຂອງການ ປຸກລະດົມຕໍ່ຕ້ານການສໍ້ລາດບັງຫລວງ ຂອງລັດຖະບານນັ້ນ ເປັນທີ່ຄາດໝາຍກັນຢ່າງກ້ວາງຂວາງວ່າ ທ່ານ Zhou ຊຶ່ງເປັນລັດຖະມົນຕີກະຊວງ ຄວາມໝັ້ນຄົງສາທາລະນະ ກໍຄືກະຊວງປ້ອງກັນຄວາມສະຫງົບ ຈາກປີ 2002 ຫາ 2007 ແລະໄດ້ໄຕ່ເຕົ້າຂຶ້ນມາເປັນ ສະມາຊິກຂອງຄະນະກຳມະການຖາວອນ ຂອງກົມການເມືອງ ສູນກາງພັກທີ່ມີອຳນາດ ກ່ອນອອກບຳນານນັ້ນ ຈະຖືກຂັບໄລ່ອອກຈາກພັກຢ່າງເປັນທາງ ການ ໃນລະຫວ່າງກອງປະຊຸມອາທິດນີ້ ແຕ່ວ່າ ການສືບສວນທ່ານ Zhou ກັບເຈົ້າໜ້າທີ່ພັກ ຄົນອື່ນໆອີກຫລາຍສິບຄົນ ໃນຂໍ້ຫາ ສໍ້ລາດບັງຫລວງນັ້ນ ແມ່ນພັກຄອມມິວນິສເອງເປັນຜູ້ເລີ້ມດຳເນີນການບໍ່ແມ່ນ ໂດຍເຈົ້າ ໜ້າທີ່ສືບສວນຄະດີອາຍາ ແລະນັ້ນແມ່ນຄວາມເປັນຈິງໃນປັດຈຸບັນນີ້ ຢູ່ໃນປະເທດຈີນ ອິງຕາມທ່ານ He Jiahong ຊ່ຽວຊານດ້ານກົດໝາຍ ທີ່ມະຫາ ວິທະຍາໄລ Renmin ໃນນະຄອນຫລວງປັກກິ່ງ ທີ່ກ່າວວ່າ ເຖິງແມ່ນວ່າ ທາງສຳນັກງານກົດໝາຍຂອງລັດຖະບານ ເຊັ່ນ ຫ້ອງການໄອຍະການ ປະຊາຊົນນັ້ນ ຄວນຈະເປັນຝ່າຍທີ່ຕິດ ຕາມເອົາຜິດກັບ ພວກເຈົ້າໜ້າທີ່ສໍ້ລາດບັງຫລວງ ໂດຍສະ ເພາະພວກເຈົ້າໜ້າທີ່ຂັ້ນສູງນັ້ນກໍຕາມ ແຕ່ກັບແມ່ນພັກແລະ ທີມງານກວດກາວິໄນຂອງພັກ ທີ່ເປັນຝ່າຍນຳພາໃນເລື້ອງນີ້ ທ່ານ He Jiahong ກ່າວວ່າ ທ່ານ He ກ່າວຕໍ່ໄປວ່າ ເຖິງແມ່ນວ່າ ວິທີນີ້ບໍ່ແມ່ນວິທີການທີ່ຖືກຕ້ອງ ສຳຫລັບຕິດຕາມ ເອົາຜິດ ກັບພວກເຈົ້າໜ້າທີ່ສໍ້ລາດບັງຫລວງກໍຕາມ ແຕ່ມັນກໍເປັນວິທີດຽວທີ່ສາມາດເຮັດ ໄດ້ໃນເວລານີ້ ທ່ານ He ກ່າວຕໍ່ໄປວ່າ ທ່ານຫວັງວ່າ ກອງປະຊຸມຄັ້ງນີ້ ຈະອະນຸມັດໃຫ້ພວກເຈົ້າໜ້າທີ່ ສືບສວນຂອງລັດ ມີສິດແລະອຳນາດສູນກາງຫລາຍຂຶ້ນ ເພື່ອສືບສວນແລະດຳເນີນຄະດີ ສໍ້ລາດບັງຫລວງຕ່າງໆ ຊ່ຽວຊານດ້ານກົດໝາຍອີກຄົນນຶ່ງ ທ່ານ Chen Guangzhong ກ່າວວ່າ ກອງປະຊຸມ ຄັ້ງນີ້ຈະເປັນໂອກາດໃຫ້ ຈຳກັດຮັດແຄບອຳນາດ ຂອງເຈົ້າໜ້າທີ່ຫລາຍຂຶ້ນ ທ່ານ Chen Guangzhong ເວົ້າວ່າ ສື່ຂອງລັດກ່າວວ່າ ເປົ້າໝາຍສຳຄັນຂອງກອງປະຊຸມນີ້ ແມ່ນເພື່ອປັບປຸງແລະຍົກລະດັບ ຂອງຄຸນນະພາບແລະປະສິດທິພາບ ຂອງການປົກຄອງ ໂດຍພັກການເມືອງດຽວຂອງຈີນ ແລະນັ້ນແມ່ນສິ່ງນຶ່ງທີ່ຊາວນະຄອນຫລວງປັກກິ່ງຢາກຈະເຫັນ ທ້າວຫລິວ ເວົ້າວ່າ ສ່ວນນາງ Xiao ເວ້າວ່າ ນາງຊຸນ ຊາວປັກກິ່ງອີກຄົນນຶ່ງ ເວົ້າວ່າ ຊ່ຽວຊານກົດໝາຍ He Jiahong ກ່າວວ່າ ມີການຄາດໝາຍກັນອີກວ່າ ກອງປະຊຸມ ຄົບຄະນະ ຄັ້ງທີ 4 ນີ້ ຈະໂອນອຳນາດຄວບຄຸມ ສານຂອງເມືອງ ແລະເຂດເມືອງທັງ ຫລາຍ ໄປໃຫ້ເຈົ້າໜ້າທີ່ແຂວງ ທ່ານ He Jiahong ເວົ້າວ່າ ທ່ານ He Jiahong ກ່າວຕໍ່ໄປວ່າ ເຖິງແມ່ນຈະມີການຮັບຮອງເອົາການປະຕິຮູບດັ່ງ ກ່າວຢູ່ໃນກອງປະຊຸມອາທິດນີ້ກໍຕາມ ແຕ່ມັນກໍອາດສາມາດໃຊ້ເວລາ 1 ຫາ 2 ປີກໍໄດ້ ກ່ອນຈະເປັນໝາກຜົນຂອງມັນ